
EXPUNERE DE MOTIVE  PRIVIND OPORTUNITATEA 

PROIECTULUI DE HOTĂRÂRE
privind aprobarea Planului Urbanistic Zonal - „Dezvoltare zonă rezidențială și servicii”, str. Grigore Alexandrescu, Timişoara



1. Descrierea situaţiei actuale
Terenul reglementat în cadrul documentatiei PUZ „Dezvoltare zonă rezidențială și servicii”, str. Grigore Alexandrescu, Timişoara, este amplasat în partea de vest a teritoriului administrativ al municipiului Timişoara, în cartierul Mehala, în cvartalul delimitat la sud-est de str. Grigore Alexandrescu și canalul de desecare HCn562, la sud-vest de drumul de exploatare De620 și canalul de desecare HCn562, la nord-est și nord-vest este învecinat cu alte proprietăți private, și este accesibil pe latura sa sud-estică din strada Grigore Alexandrescu, pe latura sud-vestică din drumul de exploatare De620, și în partea de nord-est din drumul de exploatare De575. 

Conform PUG aprobat prin HCL nr. 157/2002 prelungit prin HCL 619/2018: zonă propusă pentru locuințe pentru maxim două familii și funcțiuni complementare, și parțial zonă propusă pentru servicii și instituții publice, cu interdicție temporară de construire până la aprobarea unei documentații de urbanism; terenuri afectate de canal, linii electrice aeriene și de sistematizarea zonei. 
Terenul reglementat, este înscris în CF nr. 442456 (nr. cad. 442456), CF nr. 442458 (nr. cad. 442458), CF nr. 432041 (nr. cad. 432041), CF nr. 432043 (nr. cad. 432043), CF nr. 432044 (nr. cad. 432044), CF nr. 408145 (nr. cad. 408145) și CF nr. 435120 (nr. cad. 432145), str. Grigore Alexandrescu, teren intravilan, în suprafaţă totală de 68.267 mp, având categoria de folosinţă: arabil, proprietari fiind: Ghiurcan Ștefan Alexandru și Ghiurcan Rodica, Bălășiu Cristina Beatrice și Balaș Elena Sîmziana, Loș Cornelia, S.C. OPEN IMO FNM S.R.L., S.C. GTA TELECOMUNICATION S.R.L., S.C. SODOLESCU IMOBILIARE SI CONSTRUCTII S.R.L., S.C. GOLMIR S.R.L., S.C. POLIFORM S.R.L., S.C. FIFTH FLOOR S.R.L.
2. Schimbări preconizate şi rezultate aşteptate
Planul Urbanistic Zonal „Dezvoltare zonă rezidențială și servicii”, str. Grigore Alexandrescu, Timişoara, propune soluţii şi reglementări în scopul dezvoltării unei zone destinate locuirii colective și funcțiunilor complementare, serviciilor și instituțiilor publice cu regim de înălţime maxim (S)+P+3E+M/Er (pentru subzona de locuire colectivă, servicii și instituții), (S)+P+2E+M/Er (pentru subzona de locuire colectivă și funcțiuni complementare), (S)+P+2E+M/Er (pentru subzona de servicii și instituții).

3. Alte informaţii 
În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentaţia PUZ „Dezvoltare zonă rezidențială și servicii”, str. Grigore Alexandrescu, Timişoara au fost obţinute: Certificatul de Urbanism nr. 4023 din 14.09.2017, Avizul de Oportunitate nr. 40 din 26.10.2017, Avizul Arhitectului Șef nr. 07 din 14.03.2019;
4. Concluzii
Având în vedere prevederile legale expuse, proiectul de hotărâre privind aprobarea Planului Urbanistic Zonal „Dezvoltare zonă rezidențială și servicii”, str. Grigore Alexandrescu, Timişoara, beneficiari Ghiurcan Ștefan Alexandru și Ghiurcan Rodica, Bălășiu Cristina Beatrice și Balaș Elena Sîmziana, Loș Cornelia, S.C. OPEN IMO FNM S.R.L., S.C. GTA TELECOMUNICATION S.R.L., S.C. SODOLESCU IMOBILIARE SI CONSTRUCTII S.R.L., S.C. GOLMIR S.R.L., S.C. POLIFORM S.R.L., S.C. FIFTH FLOOR S.R.L., îndeplineşte condiţiile pentru a fi supus dezbaterii şi aprobării plenului consiliului local. 

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

